En glemt gryde på et komfur betød at der blev slået brandalarm i en kælderlejlighed i Nørresundby tidligt i morges.

Beboere i ejendommen Østergade 66 i Nørresundby slog selv alarm klokken 7 i morges, da de vågnede til lugten af røg i huset. Røgen kom fra husets kælderlejlighed, og brandvæsnet blev tilkaldt. Det viste sig at lejlighedens beboer var gået i gang med at varme noget mad - og så i utide var faldet i søvn. Udover en brat opvågning kan han nu se frem til en klækkelig bøde for overtrædelse af Beredskabsloven. Ingen tog tilsyneladende skade af røgen, og husets øvrige beboere fik ved egen hjælp evakueret ejendommen.